ನವದೆಹಲಿ:ಗ್ರಾಹಕ ಹಿತದೃಷ್ಟಿಯಿಂದ ಆನ್​ಲೈನ್ ಪಾವತಿ ವ್ಯವಸ್ಥೆಯಲ್ಲಿ ಪ್ರಮುಖ ಬದಲಾವಣೆಯನ್ನು ಹೊಸ ವರ್ಷದ ಮೊದಲ ದಿನದಿಂದಲೇ ನಿರೀಕ್ಷಿಸಬಹುದು. ಭಾರತೀಯ ರಿಸರ್ವ್ ಬ್ಯಾಂಕ್ (ಆರ್​ಬಿಐ) ಹೊಸ ನಿಯಮಗಳ ಮಾರ್ಗಸೂಚಿ ಪ್ರಕಟಿಸಿದ್ದು, ಅದು ಜನವರಿ 1ರಿಂದ ಜಾರಿಗೆ ಬರಲಿದೆ.
ಆರ್​ಬಿಐನ ಹೊಸ ನಿಯಮ ಪ್ರಕಾರ, ಇ-ಕಾಮರ್ಸ್ ಕಂಪನಿಗಳಾದ ಅಮೆಜಾನ್, ಫ್ಲಿಪ್​ಕಾರ್ಟ್, ಆನ್​ಲೈನ್ ಡೆಲಿವರಿ ವೇದಿಕೆಗಳಾದ ಜೊಮ್ಯಾಟೊ, ಸ್ವಿಗ್ಗಿ ಅಥವಾ ಬೇರಾವುದೇ ಆನ್​ಲೈನ್ ವಹಿವಾಟು ಮಾಡುವುದಾದರೂ ಗ್ರಾಹಕರು ಜನವರಿ 1ರಿಂದ ಪ್ರತಿ ವಹಿವಾಟಿನ ಸಂದರ್ಭದಲ್ಲೂ ಕಾರ್ಡ್ ಮಾಹಿತಿಯನ್ನು ತುಂಬ ಬೇಕಾಗುತ್ತದೆ. ಯಾವುದೇ ಕಂಪನಿಗಳು ಗ್ರಾಹಕರ ಕ್ರೆಡಿಟ್ ಕಾರ್ಡ್, ಡೆಬಿಟ್ ಕಾರ್ಡ್ ವಿವರಗಳನ್ನು ಕಂಪನಿಗಳು ಶೇಖರಿಸಿ ಇಡುವಂತಿಲ್ಲ. ಆದಾಗ್ಯೂ, ಗ್ರಾಹಕರು ಒಪ್ಪಿಗೆ ನೀಡಿದರೆ ಈ ವೇದಿಕೆಗಳು ಅವರ ಕಾರ್ಡ್​ಗಳ ಮಾಹಿತಿ ಸೇವ್ ಮಾಡಿಕೊಳ್ಳಲು ಅನುಮತಿ ನೀಡಿದರೆ ಪದೇಪದೆ ವಿವರ ತುಂಬುವ ಸಮಸ್ಯೆಯಿಂದ ಪಾರಾಗಬಹುದು.
ಪಾವತಿ ನಿಯಮ ಬಿಗಿ:ಗ್ರಾಹಕರ ಹಿತರಕ್ಷಣೆಗಾಗಿ ಅವರ ಕಾರ್ಡ್ ಬಳಕೆಯ ಸುರಕ್ಷತೆಯನ್ನು ಹೆಚ್ಚಿಸುವುದಕ್ಕಾಗಿ ಕಳೆದ ವರ್ಷ ಮಾರ್ಚ್ ನಲ್ಲಿ ಆರ್​ಬಿಐ ಈ ಮಾರ್ಗಸೂಚಿಯನ್ನು ಪ್ರಕಟಿಸಿತ್ತು. ಈ ವರ್ಷ ಸೆಪ್ಟೆಂಬರ್​ನಲ್ಲಿ ಕಾರ್ಡ್ ಟೋಕನೈಸೇಷನ್ ಸೇವೆಗಳ ನಿಯಮವನ್ನು ಇನ್ನಷ್ಟು ಬಿಗಿಗೊಳಿಸಿದೆ. ಕಾರ್ಡ್​ಗಳ ಮಾಹಿತಿ ಸಂಗ್ರಹಿಸಿ ಇಡುವುದಕ್ಕೆ ಗ್ರಾಹಕರ ಹೆಚ್ಚುವರಿ ಅನುಮತಿಯನ್ನು ಕಂಪನಿಗಳು ಪಡೆಯಬೇಕು ಎಂದು ಅದು ಸೂಚಿಸಿತ್ತು. ಈ ರೀತಿ ಅನುಮತಿ ನೀಡಿದರೆ ಕಾರ್ಡ್ ಬಳಸದೆ ನೇರವಾಗಿ ಆನ್​ಲೈನ್ ವಹಿವಾಟು ನಡೆಸುವುದಕ್ಕೆ ಈ ಕಂಪನಿಗಳು ಅವಕಾಶ ನೀಡುತ್ತವೆ. ಆದರೆ ಅಂತಾರಾಷ್ಟ್ರೀಯ ವಹಿವಾಟಿಗೆ ಇದು ಅನ್ವಯವಾಗುವುದಿಲ್ಲ. ಸದ್ಯ ಮಾಸ್ಟರ್​ಕಾರ್ಡ್ ಮತ್ತು ವಿಸಾ ಕಾರ್ಡ್​ಗಳಷ್ಟೆ ಟೋಕನೈಸ್ ಅಗುತ್ತಿವೆ. ಉಳಿದವುಗಳ ಟೋಕನೈಸೇಷನ್ ಕೂಡ ಶೀಘ್ರವೇ ಆಗಬಹುದು. ಈ ಸೇವೆಗಾಗಿ ಗ್ರಾಹಕರು ಹೆಚ್ಚುವರಿ ಶುಲ್ಕ ಪಾವತಿಸಬೇಕಾದ್ದಿಲ್ಲ.
ರಾತ್ರಿ ವೇಳೆ ಹೀಗಾದರೆ ಅದು ರೂಪಾಂತರಿ ವೈರಸ್​ ಒಮಿಕ್ರಾನ್​ನ ರೋಗಲಕ್ಷಣ!
ಬೆಂಗಳೂರು: ಬೆಳಗ್ಗಿನ ಉಪಹಾರ, ಮಧ್ಯಾಹ್ನದ ಊಟ, ರಾತ್ರಿ ಊಟ ಯಾವುದೇ ಸಮಯದಲ್ಲಿ ನೀವು ಸೇವಿಸುವ ಯಾವುದೇ…
ಮಕ್ಕಳು ತಿನ್ನುವ ಆಹಾರದಲ್ಲಿ ಹೆಚ್ಚಿನ ಕಾಳಜಿ ವಹಿಸಬೇಕು. ಮಕ್ಕಳ ಉತ್ತಮ ಆರೋಗ್ಯಕ್ಕಾಗಿ ಹಣ್ಣುಗಳನ್ನು ಹಾಲಿನಲ್ಲಿ ಬೆರೆಸಿ…
ಬೆಂಗಳೂರು: ಕೆಲವರು ತೂಕ ಇಳಿಸಿಕೊಳ್ಳಲು ಪ್ರಯತ್ನಿಸುತ್ತಾರೆ. ಆದರೆ, ಕೆಲವರು ಏನನ್ನೂ ಮಾಡದೆ ತೂಕವನ್ನು ಕಳೆದುಕೊಳ್ಳುತ್ತಾರೆ. ಇದಕ್ಕೆ…
Sign in to your account
Please enter an answer in digits:ten + 11 =
Remember me
